ফ্রেডা ব্রিগস

ফ্রিডা ব্রিগস  (১ ডিসেম্বর ১৯৩০ – ৬ এপ্রিল ২০১৬) ছিলেন একজন অস্ট্রেলীয় শিক্ষাবিদ, লেখক এবং শিশু সুরক্ষা আন্দোলনের কর্মী। শিশু সুরক্ষায় তার অগ্রণী কাজের জন্য ২০০০ সালে তাকে সিনিয়র অস্ট্রেলিয়ান অফ দ্য ইয়ার হিসেবে ঘোষণা করা হয়।

 প্রাথমিক জীবন ও শিক্ষা 
ব্রিগস ১৯৩০ সালের ১ ডিসেম্বর ইংল্যান্ডের হাডার্সফিল্ডে জন্মগ্রহণ করেন। তার জন্মগত নাম ছিল ফ্রিডা একরয়েড। তার এক ভাই ছিল, যে তার চেয়ে নয় বছরের ছোট। তিনি ডেইটন কাউন্সিল স্কুল এবং রয়ডস হল স্কুলে পড়াশোনা করেন।

ব্রিগস সাময়িকভাবে ইম্পেরিয়াল কেমিক্যাল ইন্ডাস্ট্রিজে অফিস ক্লার্ক হিসেবে কাজ করেন। এরপরে তিনি শিশু সুরক্ষা বিভাগে লন্ডন মেট্রোপলিটন পুলিশে যোগ দেন। ২০০৭ সালে তিনি জানিয়েছিলেন যে, একটি স্থানীয় কাগজে নারী পুলিশ নিয়োগের বিজ্ঞাপন দেখে তিনি পুলিশে যোগ দিয়েছিলেন। সেই চাকরিতে বিনামূল্যে থাকা ও খাওয়ার সুবিধা ছিল।

১৯৬৩ সালে ব্রিগস দূরশিক্ষণ পদ্ধতিতে পড়াশোনা শুরু করেন। অবশেষে তিনি ওয়ারউইক বিশ্ববিদ্যালয় থেকে শিক্ষক প্রশিক্ষণ কোর্স সম্পন্ন করেন। তিনি ছয় বছর ধরে ডার্বিশায়ারে শিক্ষক ও সমাজকর্মী হিসেবে কাজ করেছেন। তিনি শেফিল্ড বিশ্ববিদ্যালয় থেকে শিক্ষায় স্নাতক ডিগ্রি এবং মনোবিজ্ঞান ও সমাজবিজ্ঞানে স্নাতকোত্তর যোগ্যতা অর্জন করেন। এরপর তিনি শিশু বিকাশ বিষয়ের প্রভাষক হন।

 কর্মজীবন 
ব্রিগস ১৯৭৫ সালে মেলবোর্নে চলে আসেন। সেখানে তিনি স্টেট কলেজ অফ ভিক্টোরিয়ার (বর্তমানে মোনাশ বিশ্ববিদ্যালয়ের অংশ) আর্লি চাইল্ডহুড স্টাডিজের পরিচালক হিসেবে নিযুক্ত হন। ১৯৮০ সালে তিনি অ্যাডিলেডে চলে যান। সেখানে তিনি ইউনিভার্সিটি অফ সাউথ অস্ট্রেলিয়ার ইনস্টিটিউট অফ আর্লি চাইল্ডহুড অ্যান্ড ফ্যামিলি স্টাডিজের ডিন নিযুক্ত হন। তিনি সেখানে একটি অগ্রগামী শিশু সুরক্ষা কোর্স চালু করেন। ২০০৪ সালে অস্ট্রেলিয়ার তৎকালীন প্রধানমন্ত্রী জন হাওয়ার্ড তার কাজের স্বীকৃতি দেন। বিশ্ববিদ্যালয়টিতে ন্যাশনাল চাইল্ড প্রটেকশন রিসার্চ সেন্টার স্থাপনের জন্য তিনি ১ কোটি ডলারের এনডাউমেন্ট ফান্ড প্রদান করেন। ২০০৫ সালে ব্রিগস চাইল্ড ডেভেলপমেন্টের ফাউন্ডেশন চেয়ার এবং একজন ইমেরিটাস অধ্যাপক হিসেবে নিযুক্ত হন। তিনি সমাজবিজ্ঞান, শিশু সুরক্ষা এবং পারিবারিক শিক্ষা বিষয়ে পাঠদান করতেন।

ব্রিগস রাজকীয় কমিশন এবং সংসদীয় তদন্ত কমিটিকে সহায়তা প্রদান করেন। শিশু সুরক্ষা সংক্রান্ত রাজ্য ও ফেডারেল পর্যায়ের তদন্তে তিনি অসংখ্য প্রতিবেদন জমা দেন। এর মধ্যে দক্ষিণ অস্ট্রেলিয়ার মালিগান ইনকোয়ারি (২০০৪–২০০৮) এবং শিশুদের যৌন নির্যাতন সংক্রান্ত রাজকীয় কমিশন উল্লেখযোগ্য। তিনি অস্ট্রেলিয়া এবং নিউজিল্যান্ডের পুলিশ বাহিনীকে পরামর্শ দিতেন। এছাড়া টিভি, চলচ্চিত্র এবং কম্পিউটার গেমসের শিশু সুরক্ষা সংক্রান্ত বিষয়ে তিনি মিডিয়া কনসালট্যান্ট হিসেবে কাজ করতেন। ব্রিগসকে শিশু নির্যাতন সংক্রান্ত বিষয়ে অস্ট্রেলিয়ার অন্যতম শীর্ষ বিশেষজ্ঞ এবং আন্তর্জাতিকভাবে শিশুদের অধিকারের একজন বলিষ্ঠ কণ্ঠস্বর হিসেবে বিবেচনা করা হতো।

ব্রিগস অ্যাডিলেড উইমেনস অ্যান্ড চিলড্রেন'স হসপিটালের প্যাডিয়াট্রিক প্যালিয়েটিভ কেয়ার প্রকল্পের পৃষ্ঠপোষক ছিলেন। এছাড়া তিনি নারী বিষয়ক স্বীকৃতি নিয়ে কাজ করা প্রধানমন্ত্রীর দপ্তরের দক্ষিণ অস্ট্রেলীয় দূত ছিলেন। তিনি ৬৫ বছর বয়সে কর্মজীবন থেকে বাধ্যতামূলক অবসরের বিরুদ্ধে সফলভাবে আন্দোলন করেছিলেন।

 ব্যক্তিগত জীবন 
ব্রিগস ১৯৫২ সালে কেনেথ ব্রিগসকে বিয়ে করেন। বিয়ের শুরুর দিকে তারা পালক অভিভাবক বা ফোস্টার কেয়ারার হন। তাদের নিজেদের দুই সন্তান ছিল।

 মৃত্যু 
২০১৬ সালের ৬ এপ্রিল ৮৫ বছর বয়সে রয়্যাল অ্যাডিলেড হাসপাতালে ব্রিগস মৃত্যুবরণ করেন।

 পুরস্কার ও সম্মাননা 
ব্রিগস ১৯৯৮ সালে প্রথমবারের মতো প্রদান করা অস্ট্রেলিয়ান হিউম্যানিটেরিয়ান অ্যাওয়ার্ড লাভ করেন। ২০০০ সালে তিনি সিনিয়র অস্ট্রেলিয়ান অফ দ্য ইয়ার নির্বাচিত হন। ২০০৫ সালে তিনি অফিসার অফ দ্য অর্ডার অফ অস্ট্রেলিয়া উপাধি পান। এছাড়া তিনি আনজ্যাক ফেলোশিপ অ্যাওয়ার্ড, ন্যাশনাল সেন্টেনারি মেডেল, জিন ডেন্টন মেমোরিয়াল ফেলোশিপ এবং ক্রেসউইক ফেলোশিপ অ্যাওয়ার্ড লাভ করেন।

২০০৯ সালে শিশু নির্যাতন এবং শিশু সুরক্ষা সংক্রান্ত অসামান্য গবেষণা, প্রকাশনা এবং শিক্ষার জন্য শেফিল্ড বিশ্ববিদ্যালয় ব্রিগসকে সম্মানসূচক ডক্টর অফ লেটারস ডিগ্রি প্রদান করে।

 নির্বাচিত প্রকাশনা 
 বইসমূহ 








  PUB L 169.



 বইয়ের অধ্যায় 




 জার্নাল প্রবন্ধ 











 তথ্যসূত্র 

বিষয়শ্রেণী:1930 births
বিষয়শ্রেণী:2016 deaths
বিষয়শ্রেণী:Officers of the Order of Australia
বিষয়শ্রেণী:Child welfare in Australia
বিষয়শ্রেণী:Australian women academics
বিষয়শ্রেণী:Australian of the Year Award winners
বিষয়শ্রেণী:Academic staff of the University of South Australia
বিষয়শ্রেণী:Alumni of the University of Warwick
বিষয়শ্রেণী:20th-century Australian writers
বিষয়শ্রেণী:20th-century Australian women writers
বিষয়শ্রেণী:21st-century Australian writers
বিষয়শ্রেণী:21st-century Australian women writers
বিষয়শ্রেণী:English emigrants to Australia
বিষয়শ্রেণী:Alumni of the University of Sheffield
বিষয়শ্রেণী:Women Metropolitan Police officers
বিষয়শ্রেণী:Children's rights activists
বিষয়শ্রেণী:20th-century British police officers
বিষয়শ্রেণী:Metropolitan Police officers
বিষয়শ্রেণী:১৯৩০-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:২০শ শতাব্দীর অস্ট্রেলীয় লেখিকা
বিষয়শ্রেণী:২০শ শতাব্দীর অস্ট্রেলীয় লেখক
বিষয়শ্রেণী:২১শ শতাব্দীর অস্ট্রেলীয় লেখিকা
বিষয়শ্রেণী:২১শ শতাব্দীর অস্ট্রেলীয় লেখক
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বর্ষসেরা অস্ট্রেলীয় পুরস্কার বিজয়ী
বিষয়শ্রেণী:শিশু অধিকার কর্মী
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:অফিসার্স অব দি অর্ডার অব অস্ট্রেলিয়া